## Odluka o prirezu na porez na dohodak Grada Karlovca

### NN 20/1994 (18.3.1994.), Odluka o prirezu na porez na dohodak Grada Karlovca

# GRADSKO VIJEČE GRADA KARLOVCA

Gradsko vijeće Grada Karlovca temeljem članka 30 i 46.
Zakona o financiranju jedinica lokalne samouprave i uprave ("Narodne
novine" br. 117/93) i članka 29. Statutarne Odluke o privremenom
ustrojstvu tijela grada Karlovca ("Glasnik grada Karlovca" 3/93),
Gradsko vijeće Grada Karlovca na 9. sjednici održanoj 10. ožujka
1994 godine, donijelo je

## ODLUKU

### O PRIREZU NA POREZ NA DOHODAK

1. OPĆA ODREDBA

Članak 1.

Ovom se odlukom utvrđuju stope, visina, te način obračuna
i plaćanja prireza na porez na dohodak što je vlastiti izvor prihoda
Grada Karlovca (u daljnjem tekstu: Grad).

II. PRIREZ NA POREZ NA DOHODAK

Članak 2.

Prirez na porez na dohodak plaća se na području Grada Karlovca
prema Zakonu o porezu na dohodak, Pravilniku o načinu obračunavanja
i plaćanja poreza na dohodak od nesamostalnog rada (plaća i
mirovina) i prezna ovoj Odluci.

Članak 3.

Prirez na porez na dohodak plaća se na porez na dohodak od nesamostalnog
rada, porez na dohodak od samostalne djelatnosti i porez na dohodak od
imovine i imovinsk ih prava.

Članak 4.

Prirez na porez na dohodak od nesamostalnog rada plaća se na porez:

- iz plaća radnog odnosa u skladu s propisima o radu

- na mirovine i druge dohotke iz ranijeg radnog odnosa bez obzira da
li ga uplaćuje poslodavac ili druga pravna osoba,

- na primitke po osnovi naknada, potpora i nagrada iznad najnižih iznosa
utvrđenih općim kolektivnim ugovorom,

- iz plaća iz radnog odnosa što ih isplati druga osoba,

- iz svih drugih primitaka po osnovi rada i u svezi s radona.

- na premije osiguranja, što ih pravne i fizičke osobe plaćaju
za svoje radnike i druge osobe po osnovi osiguranja života, dodatne mirovine
i njihove imovine te na stipendije isplaćene iznad minimalne plaće,

- na plaće poduzetnika (poduzetnička plaća) koje
ulaze u rashod pri utvrđivanju poreza na dohodak, odnosno poreza na
dobit,

- na dohodak od nesamostalnog rada kojim se smatraju i druga primanja
koja se umjesto u novcu nadoknađuju u stvarima ili u drugom obliku,
koja ima novčanu vrijednost kao što su korištenje zgrada, plovnih
objekata i automobila u vlasništvu poduzetnika, nadoknađivanje najamnine
za stanovanjem, povoljnije kamate pri odobravanju kredita i drugo. Prirez
na porez na dohodak plaćaju i fizičke osobe koje povremeno
i privremeno na temelju ugovora o radu ili ugovora o djelu obavljaju određene
usluge pravnim i fizičkim osobama ako nisu s njima u radnom odnosu.

Članak 5.

Prirez na porez na dohodak od samostalne djelatnosti plaća se
na porez na dohodak od obrta i slobodnih zanimanja, na porez na dohodak
od poljoprivrede i šumarstva i drugih djelatnosti čiji je trajni
cilj ostvarivanje dohotka, te na porez na dohodak od autorskih prava, patenata
i znakekva raztikovanja (u daljnjem tekstu: autorska prava).

Članak 6.

Prirez na porez na dohodak od imovine i imovinskih prava plaća
se na porez:

- na dohodak od imovine i imovinskih prava ostvaren izdavanjem u zakup,
odnosno najam nekretnina i pokretnih stvari,

- na dohodak što ga ostvari nositelj imovinskog autorskog prava i prava
industrijskog vlasništva,

- na dohodak što ga fizička osoba ostvari od otuđenja nekretnina
i imovinskih prava unutar roka od tri godine od dana nabave.

Članak 7.

Obveznik prireza na porez na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu
o porezu na dohodak. Prirez na porez na dohodak plaća se prema prebivalištu
obveznika.

Članak 8.

Osnovica prireza na porez na dohodak je porez na dohodak utvrđen
prema Zakonu o porezu na dohodak.

Članak 9.

Prirez na porez na dohodak utvrđuje se za kalendarsku godinu, odnosno
za kraće razdoblje vezano uz ostvarenje dohotka i oporezivanje tog
dohotka u toj godini.

Članak 10.

Prirez na porez na dohodak ne plaća se na primanja koja se ne
smatraju dohotkom. koja su oslobodena od plaćanja poreza na dohodak
prema Zakonu o porezu na dohodak.

Članak 11.

Prirez na dohodak se uvodi primjenom koeficijenta prireza 1,30 na udio
poreza na dohodak što pripada Gradu Karlovcu. Primjenom koeficijenta iz
stavka 1., prirez na porez na dohodak plaća se po stopi od 7,5%.

Članak 12.

Predujam prireza na porez na dohodak od nesamostalnog rada obračunava
i uplaćuje isplatitelj pri svakoj isplati dohotka i obračunu
poreza na dohtkdak, odnosno obveznik poreza na dohodak na naćin i
u rokovima propisanim Zakonom o porezu na dohodak i: Pravilnikom o na činu
obračunavanja i plaćanja poreza na dohodak od nesamostalnog
rada.

Članak 13.

Fizičke osobe, obveznici poreza na dohodak od nesamostalnog rada
koje dohodak ostvaruju neposredno iz inozemstva i fizičke osobe
zaposlene u diplomatskom odnosno konzularnom predstavništvu strane države,
međunarodnoj organizaciji ili kod predstavništva ili organizacije koja
na teritoriju Republike Hrvatske ima diplomatski imunitet, te strane organizacije
koje ne uživaju diplomatski imunitet u Republici Hrvatskoj za zaposlene
gradane i strane državljane, predujam prireza na porez na dohodak obračunavaju
i plaćaju u roku sedam dana od dana primitka dohotka, prema odredbama
Zakona o porezu na dohckdak.

Članak 14.

Podaci o obračunatom i uplaćenom prirezu na porez na dohodak
na plaće, mirovine i druge dohotke od nesamostalnog rada unose se
u karticu poreza na dohodak od ne samostalnog rada.

Članak 15.

Prirez na porez na dohodak od nesamostalnog rada uplaćuje se u
korist Proračuna Grada.

Članak 16.

Predujam prireza na porez na dohodak od samostalne djelatnosti, odnosno
na dohodak od obrta i slobodnih zanimanja i drugih djelatnosti čiji
je trajni cilj ostvarivanje dohotka, obračunava i uplaćuje
obveznik poreza na dohodak na porez što ga plaća mjesečno
i to do posljednjeg dana za tekući mjesec, prema Zakonu o porezu
na dohodak. Prirez na porez na dohodak od autorskih prava obračunava
i uplaćuje isplatitelj dohotka od autorskih prava pri svakoj pojedinačnoj
isplati, odnosno obračunu poreza na način i u rokovima propisanim
Zakonom o porezu na dohodak.

Članak 17.

Prirez na porez na dohodak od samostalne djelatnosti, odnosno obrta
i slobodnih zanimanja i drugih djelatnosri, od poreza na dohodak od poljoprivrede
i šumarštva i poz-eza na dohodak od imovine i imovinskih prava,utvrđuje
se, obračunava i naplaćuje na način i u rokovima propisanim
Zakonom o porezu na dohodak i ovom Odlukom.

Članak 18.

Prirez na porez na dohodak utvrđuje se rješenjem prema prebivalištk:
obveznika u slučajevima kada se rješenje donosi.

Članak 19.

Poslove razreza, naplate. rješavanja žalbi i drugih pravnih Ijekova,
kao i vođenje cijelog upravnog postupka u svezi naplate gradskih prireza,
obavljat će ili Porezna uprava Karlovac ili Odjel za Proračun
i financije Grada Karlovca. Ukoliko će poslove iz prethodnog stavka
obavljati Porezna uprava Karlovac, Grad Karlovac će sa njom. glede
ovih poslova, zaključiti poseban ugovor.

Članak 20.

Kada obveznik prireza na porez na dohodak, dospjeli prirez ne plati
u propisanom roku, prirez se prisilno naplaćuje po odredbama o prisilnoj
naplati prema Zakonu o porezu na dohodak. Kod više plaćenog predujma
prireza na porez na dohodak, primjenjuju se odredbe o povratu iz Zakona
o porezu na dohodak.

Članak 21.

Kaznene i prekršajne odredbe, te odredbe o zastari i obnovi postupka
i žalbenom postupku propisane Zakonom o porezu na dohodak jednako se primjenjuju
i za prirez na porez na dohodak propisan ovom Odlukom.

III. PRIJELAZNE I ZAVRŠNE ODREDBE

Članak 22.

Stupanjem na snagu ove Odluke prestaje važiti Odluka o gradskim prirezima
i o prirezu na porez na dohodak ("Narodne novine" broj 13/94)
u dijelu koji se odnosi na prirez na porez na dohodak.

Članak 23.

Ova Odluka stupa na snagu danom objave u "Narodnim novinama".

Klasa: 021-05/44-01/22

Karlovac. 10. ožujka 1994.

Predsjednik Gradskog vijeća

**Dragutin Mikša, dipl. ing., v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 20/1994-353